DOI: 10.5279/dk-sa-dda-1690
title: Sonar opinionsundersøgelser, 1991
title: Sonar Opinion Polls, 1991

description: Sonar opinionsundersøgelser:Fra august 1989 har Sonar regelmæssigt gennemført undersøgelser af  den voksne danske befolknings holdninger til en række emner af  dels aktuel, dels samfundsbeskrivende karakter. Disse undersøgelser er gennemført ca. 10 gange årligt, og hver undersøgelse omfatter ca. seks forskellige emner samt spørgsmålet  om, hvordan man ville stemme, hvis der på besvarelsesdatoen havde  været valg til Folketinget.Undersøgelserne er alle udført i samarbejde med Morgenavisen Jyllands-Posten. Valg af emner til den enkelte undersøgelse aftales på et møde mellem Morgenavisen Jyllands-Postens redaktion og Sonar, idet analyseinstituttet bærer ansvaret for spørgsmålenes formulering.Følgende basisoplysninger indgår i datamaterialerne:
        Husstanden:
        
        - Antal personer i alt
        
        - Husstandsmedlemmernes køn og alder
        
        - Boligtype
        
        - Bil i husstanden
        
        - Geokode-2
      
        Respondenten:
        
        - Fødselsår
        
        - Køn
        
        - Beskæftigelse
        
        - Erhvervskategori
        
        - Medlem af faglig organisation
        
        - Hvis ja: Organisation
        
        - Handlemåde ved sidste valg til Folketinget
        
        - Kørsel i egen bil
      Sonar opinionsundersøgelser, 1991:1991 gennemførte Sonar i alt 10 opinionsundersøgelser. Alle spørgsmål herfra er samlet i undersøgelsen DDA-1690: Sonar opinionsundersøgelser, 1991. Derudover findes de enkelte opinionsundersøgelser som DDA-1691 til DDA-1700.De enkelte opinionsundersøgelser omhandler følgende aktuelle emner:
        DDA-1691 Sonar opinionsundersøgelse 1991, januar:
        
        Partipræference; vurdering af den nye mindretalsregering; foretrukken flertalsregering; om der bør udskrives valg, hvis regeringen inden for det næste halve år kører fast eller tvinges til at gå af; vigtigste krav ved de kommende
        
        overenskomstforhandlinger; om respondenten er villig til helt eller delvis at give afkald på lønstigninger, hvis en
        
        reallønsfremgang sikres gennem lavere skatter, hvis dette kompenseres ved højere pensionsopsparing, eller hvis dette kan sikre, at flere kommer i arbejde; stemmeafgivelse ved folketingsvalget den 12. december 1990; holdning til registrering af HIV-positive og AIDS-patienter; forholdsregler som bør tages over for HIV-positive, som er seksuelt aktive uden at anvende beskyttelse; om det bør være lovpligtigt at underrette sin seksualpartner, hvis man er HIV-positiv; holdning til en række udsagn om HIV-positive prostituerede; næste skridt i bekæmpelsen af AIDS, hvis udbredelsen af sygdommen ikke bremses i de kommende år; hvad en læge bør gøre, hvis denne konstaterer, at en
        
        HIV-positiv patient ikke i rimelig tid har underrettet sin ægtefælle om sygdommen; betydningen af forventningen om
        
        skattelettelser for respondentens stemmeafgivning ved folketingsvalget i 1990; samt hvilken måde eventuelle
        
        skattelettelser bør gennemføres på.
      
        DDA-1692 Sonar opinionsundersøgelse 1991, februar:
        
        Partipræference; om det var rigtigt at begynde den militære indsats mod Irak dagen efter, at FN''s frist for Iraks tilbagetrækning fra Kuwait udløb den 15. februar, eller om der skulle have været gjort forsøg på en forhandlingsløsning; hvordan krigen i Golfen bør bringes til ophør; vurdering af, om Danmarks bidrag til den allierede indsats i Golfen har været passende (udsendelse af korvetten Olfert Fischer og et hold læger og sygeplejersker samt etablering af et nødhospital i Holstebro); måder hvorpå Danmark bør yde bidrag til den allierede indsats i Golfen; om Danmark bør yde bidrag, hvis Irak angriber vores NATO-partner Tyrkiet; om situationen i Golfen har påvirket respondentens tilværelse; om Tamilsagen er rejst af principielle grunde (tamilernes lovmæssige ret) eller til brug i et
        
        politisk/taktisk spil; generel holdning til flygtninges ret til familiesammenføring; ønskebolig; boligstørrelse; behandling af narkomaner (frivillig eller tvungen); kendskab og holdning til Nordisk Råd; om de Baltiske lande (Estland, Letland og Litauen) bør optages i Nordisk Råd; samt om Danmark bør satse mest på det europæiske samarbejde inden for EF eller på det nordiske samarbejde i og uden for Nordisk Råd.
      
        DDA-1693 Sonar opinionsundersøgelse 1991, marts:
        
        Partipræference; om respondenten føler sig godt eller dårligt informeret om tidens politiske spørgsmål; holdning til en række påstande om løsning af landets problemer, borgernes indflydelse på samfundsudviklingen, politikerne og det politiske system; om respondenten foretrækker den nuværende børnecheck eller en omlægning, således at forældrene i stedet får et skattefradrag; om børnechecken bør gradueres efter forældrenes indkomst; tilfredshed med ens job; antal medarbejdere på arbejdspladsen; planer om at skifte job; holdning til registersamkøring; holdning
        
        til golfspillet; om respondenten spiller eller kunne tænke sig at spille golf; holdning til fysisk afstraffelse af mindre børn; samt reaktion på diverse situationer med teenagebørn.
      
        DDA-1694 Sonar opinionsundersøgelse 1991, april:
        
        Partipræference; holdning til, at ældrepolitikken er baseret på princippet "Længst muligt i eget hjem"; om der gives den nødvendige hjemmehjælp til ældre i eget hjem; om det bør være en borgerret at kunne komme på plejehjem, når den ældre/familien ønsker det; Dankort i husstanden; brug af den såkaldte PIN-kode; hvordan respondenten opbevarer Dankortet og PIN-koden; holdning til Poul Schlüters forslag om, at landets 273 kommuner lægges sammen til 75-125 større regionskommuner; om en sådan sammenlægning ville betyde en forbedret service for borgerne, ville medføre lavere kommuneskat og/eller ville medføre, at de større kommuner ville få øget selvbestemmelse; drikke til maden i denne weekend; afskedigelser i en virksomhed versus, at alle går 10% ned i løn med uændret arbejdstid; holdning til den såkaldte SIFU-model (Sidst Ind, Først Ud); om respondenten ville føle sig i
        
        farezonen, hvis hans/hendes virksomhed/institution ville løse økonomiske problemer ved at afskedige 10% af medarbejderne;  om respondenten har opsøgt eller overvejet at opsøge en helbreder uden læge- eller kiropraktoruddannelse (fx homøopat, urteekspert, fjernhelbreder, radioniker, håndspålægger, magnetisør); vurdering
        
        af behandling for samme lidelse af læge/hospital eller naturlæge; tillid til naturlæger; samt tillid til praktiserende læger.
      
        DDA-1695 Sonar opinionsundersøgelse 1991, maj:
        
        Partipræference; holdning til en række udsagn om Fællesmarkedet; om respondenten er godt informeret om ændringerne i forbindelse med og konsekvenserne af, at der pr. 1. januar 1993 skal være etableret fuldstændig frihandel mellem EF-landene; denne frihandels betydning for den danske økonomi; om respondenten inden for det sidste halve år har været i teatret, på kunstudstilling, på museum eller til en koncert; holdning til billetprisen i teatret; holdning til fortsat statstilskud til teatre; om respondenten har foretaget en udenlandsrejse, hvis hovedformål var, at respondenten skulle overvære et teaterstykke, en ballet, opera eller koncert; holdning til, at der alene ydes
        
        nødhjælp til det kurdiske mindretal i Irak, eller om Danmark burde sende letbevæbnede soldater til den internationale aktion; indkomstkilder (hovedindkomst og eventuelle biindkomster); vurdering af regeringens medlemmer; samt sommerferieplaner.
      
        DDA-1696 Sonar opinionsundersøgelse 1991, juni:
        
        Partipræference; tiltaleformer; ledende politikeres troværdighed; vurdering af den politiske debat; rammerne for den kommunale økonomi i 1992 (højere tilskud fra statskassen til kommunerne, tilladelse til at forhøje de kommunale skatter, besparelser/nedskæringer i den kommunale service); medlemskab af foreninger og klubber; frivilligt arbejde i foreninger/klubber; om Tamilsagen er rejst af principielle grunde eller til brug i et politisk/taktisk spil; om regeringen bør udskrive valg eller blot træde tilbage, hvis afhøringerne i Tamilsagen medfører, at et flertal i Folketinget tvinger regeringen til at træde tilbage; interesse for fodbold; vurdering af, om Superligaen er en fordel eller ulempe for udviklingen i dansk fodbold; samt holdning til, om dansk fodbold fortsat bør være samlet i en organisation for både professionelle og amatører, eller om de 40 divisionsklubber (Divisionsforeningen) bør udgøre en selvstændig organisation.
      
        DDA-1697 Sonar opinionsundersøgelse 1991, august:
        
        Partipræference; holdning til en udvidelse af regeringen med Det Radikale Venstre, Centrum-Demokraterne og Kristeligt Folkeparti; holdning til de såkaldte dødshospitaler; holdning til og lovliggørelsen af Christiania; vurdering af, om svensk optagelse i EF vil være en fordel eller ulempe for Danmark; hvilke overskrifter det ville glæde respondenten mest at se i avisen i år 2001; ideel familiestørrelse; yndlingsfarve; holdning til sanktionspolitikken over for Sydafrika; hvilket eller hvilke fremmedsprog den opvoksende generation bør undervises i; på  hvilket klassetrin man bør påbegynde undervisningen i engelsk og tysk; samt respondentens kendskab til en række sprog.
      
        DDA-1698 Sonar opinionsundersøgelse 1991, september:
        
        Partipræference; holdning til en række udtalelser om arbejdsløsheden; metoder til nedbringelse af arbejdsløsheden;
        
        vurdering af en række personers bidrag til at gøre Danmark kendt i udlandet; kæledyr i husstanden; holdning til forbud mod at holde husdyr; holdning til Danmarks medlemskab af NATO; hvilken øjeblikkelig konsekvens udviklingen i Østeuropa og Sovjetunionen bør have for det danske forsvar; om respondenten er et A- eller et     B-menneske; holdning til det forventede underskud på statsbudgettet på 30,5 milliarder kr. i finanslovsforslaget for   1992; om det budgetterede underskud bør udlignes ved større indtægter (skatter/afgifter) eller ved en reduktion af de
        
        offentlige udgifter; hvilke områder der bør spares på; samt fritidsaktiviteter i vinterhalvåret.
      
        DDA-1699 Sonar opinionsundersøgelse 1991, oktober:
        
        Partipræference; holdning til Tronfølgeloven, ifølge hvilken en søn går forud for en datter; holdning til 2% spærregrænsen; om der bør indføres en ordning, der går ud på, at et lovforslag skal sendes til folkeafstemning, hvis et antal vælgere kræver dette ved en underskriftindsamling; hvor mange underskrifter der som et minimum bør være indsamlet; om alle lovforslag bør kunne kræves til folkeafstemning ved privat initiativ; foretrukken formand for Det Konservative Folkeparti, når/hvis Poul Schlüter ønsker at trække sig tilbage; holdning til en række udtalelser om
        
        demokratiet; holdning til statsministerens opløsningsret (dvs. at statsministeren har ret til at udskrive folketingsvalg "i utide"); vurdering af de to regeringspartier; hvordan respondenten tilbragte aftenerne fredag-søndag (den 11.-13. oktober); metoder der bør tages i brug ved bekæmpelse af voldssager; samt holdning til en ophævelse af Lukkeloven.
      
        DDA-1700 Sonar opinionsundersøgelse 1991, november:
        
        Partipræference; hvad respondenten ville stemme ved en hypotetisk folkeafstemning om dansk medlemskab af EF i dag; holdning til en række udsagn om EF; om respondenten er godt informeret om ændringerne i forbindelse med og konsekvenserne af, at der pr. 1. januar 1993 skal være etableret fuldstændig frihandel mellem EF-landene; denne frihandels betydning for den danske økonomi; holdning til Danmarks ret til at opretholde forbudet mod, at     udlændinge kan købe sommerbolig i Danmark; om den kommende folkeafstemning om EF-Unionen bør være vejledende eller bindende; holdning til at opretholde folkepensionens grundbeløb til alle;  om børnechecken og taksten for børnepasning bør være forældreindtægtsbestemt; positive og negative aspekter ved julen;     forventninger til 1992 med hensyn til landets økonomi, husstandens økonomi og arbejdsløsheden; besiddelse af en række apparater i husstanden (bl.a. mobiltelefon, telefax, hjemmecomputer); samt brug af hjemmecomputer.
description: Se abstract
description: See abstract